Sag anlagt den 14. december 2018 – Dalasa mod EUIPO – Charité - Universitätsmedizin Berlin (charantea)
(Sag T-733/18)
Stævningen er affattet på tysk
Parter
Sagsøger: Dalasa Handelsgesellschaft mbH (Wien, Østrig) (ved advokat I. Hödl)
Sagsøgt: Den Europæiske Unions Kontor for Intellektuel Ejendomsret (EUIPO)
De andre parter i sagen for appelkammeret: Charité – Universitätsmedizin Berlin og Gliedkörperschaft Öffentlichen Rechts (Berlin, Tyskland)
Oplysninger vedrørende sagen for EUIPO
Ansøger af det omtvistede varemærke: Dalasa Handelsgesellschaft mbH
Det omtvistede varemærke: Ansøgning om registrering af EU-figurmærket charantea – registreringsansøgning nr. 15 785 801
Sagen for EUIPO: Indsigelsessag
Den anfægtede afgørelse: Afgørelse truffet den 15. oktober 2018 af Fjerde Appelkammer ved EUIPO (sag R 540/2018-4)
Påstande
Der gives medhold i sagsøgerens påstande, idet den anfægtede afgørelse truffet den 15. oktober 2018 af Fjerde Appelkammer ved EUIPO (sag R 540/2018-4) vedrørende indsigelsessag nr. B 2 815 978 (EU-varemærkeansøgning nr. 15 785 801) ændres, idet indsigelsen forkastes og det ansøgte EU-varemærke tillades registreret.
Subsidiært annulleres den anfægtede afgørelse truffet den 15. oktober 2018 af Fjerde Appelkammer ved EUIPO (sag R 540/2018-4) vedrørende indsigelsessag nr. B 2 815 978 (EU-varemærkeansøgning nr. 15 785 801) og sagen hjemvises til EUIPO.
Under alle omstændigheder tilpligtes EUIPO at betale sagsomkostningerne.
Den part, der har rejst indsigelsen, tilpligtes at betale samtlige omkostninger, der er afholdt i forbindelse med sagens behandling for indsigelsesafdelingen og for appelkammeret.
Anbringende
Tilsidesættelse af artikel 8, stk. 1, litra b), i Europa-Parlamentets og Rådets forordning (EU) 2017/1001.
____________